எல்லா வகையான கூம்பு வடிவங்களும், அவற்றின் வட்டவிலகல்கள் ஏறுமுகமாய் தரப்பட்டுள்ளன. வட்டவிலகலோடு வளைவுத்தன்மை குறைவதையும், இவ்வடிவங்கள் ஒன்றோடொன்று வெட்டாதிருப்பதையும் காண்க.
கணிதத்தில் **வட்டவிலகல்** (*Eccentricity*) என்பது அனைத்து கூம்பு வடிவத்திற்கும் அறியப்படும் ஒரு கணிதவியல் கருத்தாகும். இஃதை அவ்வடிவம் வட்ட வடிவிலிருந்து எந்தளவிற்கு பிறழ்ந்துள்ளது என்பதன் அளவாய் கொள்ளலாம். குறிப்பாக,

* ஒரு வட்டத்தின் வட்டவிலகல் சுழி அல்லது பூஜ்யம்
* ஒரு நீள்வட்டத்தின் வட்டவிலகல் சுழியைவிட அதிகம் ஆனால் 1-க்கும் குறைவு
* ஒரு பரவளைவின் வட்டவிலகல் 1
* ஒரு அதிபரவளைவின் வட்டவிலகல் 1-க்கு மேல், ஆனால் முடிவிலிக்கு குறைவு
* ஒரு நேர்கோட்டின் வட்டவிலகல் அது வருனிக்கப்பட்ட வகையை வைத்து 1-ஆகவோ அல்லது முடிவிலியாகவோ இருக்கும்

வட்டவிலகலின் வரையறை பின்வருமாறு தரப்படும்:

{\displaystyle e={\sqrt {1-k{\frac {b^{2}}{a^{2}}}}};\,\!}
இதில், {\displaystyle a\,\!} என்பது அவ்வடிவத்தின் அரை-பெரும் அச்சின் நீளம், {\displaystyle b\,\!} என்பது அரை-சிறு அச்சின் நீளம் மற்றும் *k* என்பது நீள்வட்டதிற்கு +1, பரவளைவிற்கு 0, அதிபரவளைவிற்கு -1 எனவாகும்.

இஃது **முதல் வட்டவிலகல்' *எனவும் அறியப்படும், கணித இலகுவிற்காக கொள்ளப்படும்*** *இரண்டாம் வட்டவிலகலினிருந்து***e** பிரித்தறிய இவ்வாறு குறிக்கப்படும்.
இரண்டாம் வட்டவிலகல் பின்வருமாறு வருனிக்கப்படும்:

{\displaystyle e'={\sqrt {k{\frac {a^{2}}{b^{2}}}-1}};\,\!}
மேலும், இவையிரண்டும் கீழ்கண்டவாறு தொடர்புடையன:

{\displaystyle 1=(1-e^{2})(1+e'^{2});\,\!}

நீள்வட்டம்
----------

குவியங்கள், அச்சுகள் மற்றும் நேரியல் வட்டவிலகல் காட்டப்பெற்ற நீள்வட்டம்
அரை-பெரும் அச்சின் நீளம் {\displaystyle a\,\!} எனவும், அரை-சிறு அச்சின் நீளம் {\displaystyle b\,\!} எனவுமுடைய எந்தவொரு நீள்வட்டதிற்கும் அதன் வட்டவிலகல், *e*, என்பது அவ்வடிவின் ***கோணவட்ட விலகலின்***, {\displaystyle o\!\varepsilon \,\!}, சைனாகும் என்பது கீழ்கண்ட சமன்பாட்டின்படி அறியப்படும்:

 {\displaystyle o\!\varepsilon =\arccos \left({\frac {b}{a}}\right)=2\arctan \left({\sqrt {\frac {a-b}{a+b}}}\right);\,\!}
வட்டவிலகல் என்பது குவியங்களுக்கு ({\displaystyle F\_{1}\,\!} மற்றும் {\displaystyle F\_{2}\,\!}) இடையிலான தொலைவு மற்றும் பெரும் அச்சின் நீளத்திற்கான விகிதமாகும் {\displaystyle {}\_{\left({\frac {\overline {F\_{1}F\_{2}}}{\overline {AB}}}\right)}\,\!}.

அதேபோல், இரண்டாம் வட்டவிலகல், *e'*, {\displaystyle o\!\varepsilon \,\!}ன் டேன் ஆகும்:

{\displaystyle e'=\tan(o\!\varepsilon )={\sqrt {{\frac {a^{2}}{b^{2}}}-1}};\,\!}

நேர்கோடு
--------

ஒரு நேர்கோட்டை அல்லது கோட்டுத்துண்டை சிறு அச்சின் நீளம் சுழி (பூஜ்யம்) எனக்கொண்ட ஒரு நீள்வட்டம் என்பதாக கொள்ளலாம், அதன்படி {\displaystyle b\,\!} சுழியாகும். {\displaystyle b\,\!}-ன் இந்த மதிப்பை நீள்வட்டத்தின் வட்டவிலகல் காணும் சமன்பாட்டில் ஏற்ற, அதன் வட்டவிலகல் 1 எனப்பெறலாம்.

கூம்பு வெட்டின் மாற்று வரையருவாக, அஃது புள்ளி P மற்றும் வரைகோடு L-ஐ சுற்றி புள்ளிகள் Q-வின் ஒழுக்கு எனக்கொள்கையில், {\displaystyle {\overline {PQ}}=e{\overline {LQ}}} என்பதாகவும், {\displaystyle {\overline {LQ}}} என்பது Q-விற்கும் L-க்குமான செங்குத்து தொலைவாகவும், *e* என்பது வட்டவிலகல் என்றுமாகையில், *e* = ∞ மதிப்பு ஒரு நேர்கோட்டை ஈனும் (தரும்).

அதிபரவளைவு
----------

அரை-பெரும் அச்சின் நீளம் {\displaystyle a\,\!} எனவும், அரை-சிறு அச்சின் நீளம் {\displaystyle b\,\!} எனவுமுடைய எந்தவொரு அதிபரவளைவிற்கும் அதன் வட்டவிலகல் கீழ்கண்ட சமன்பாட்டின்படி அறியப்படும்:

{\displaystyle e={\sqrt {1+{\frac {b^{2}}{a^{2}}}}};\,\!}

பரப்புகள்
---------

ஒரு பரப்பின் வட்டவிலகல் என்பது அப்பரப்பின் குறிப்பிட்ட ஒரு பகுதியின் (அல்லது வெட்டின்) வட்டவிலகலாகும். எடுத்துக்காட்டாய், ஒரு மூவச்சு நீள்கோளத்தின் *உச்சி வட்டவிலகல்* என்பது மிகப்பெரிய மற்றும் மிகச்சிறிய அச்சுக்களை (இவற்றில் ஒன்று முனையிடை (துருவ) அச்சாக இருக்கும்) உள்ளடக்கிய தளவெட்டுப்பகுதியில் தோன்றும் நீள்வட்டதின் வட்டவிலகலாகும், மற்றும், *நடுவரை வட்டவிலகல்* என்பது முனையிடை (துருவ) அச்சிற்கு செங்குத்தாய் மையத்தில் இருக்கும் தளவெட்டில் (அஃதாவது, நடுவரைத் தளத்தில்) காணப்படும் நீள்வட்டதின் வட்டவிலகலாகும்.

வானியக்கவியல்
-------------

வானியக்கவியலில், கோளவடிவ புலனிலையால் கட்டுற்ற சுற்றுப்பாதைகளுக்கு மேற்கூறிய வரையறை முறையின்றி நுண்பியலாக்கப்படுகிறது. மிகைமையத் தொலைவும் குறைமையத் தொலைவும் நிகராய் இருக்கையில் வட்டவிலகல் குறைவு எனவும், அவையிரண்டும் மிகவேறுபட்டு இருக்கையில் அச்சுற்றுப்பாதை வட்டத்தினின்று மிகுதியாக பிறழ்ந்துள்ளது, அதன் வட்டவிலகல் ஏறத்தாழ 1 எனவும் கொள்ளப்படுகிறது. இவ்வரையறை, கெப்லெரியன் புலனிலைகளில் (அஃதாவது, {\displaystyle 1/r} புலனிலை), நீள்வட்டதிற்கான வட்டவிலகலின் கணித வரையறையுடன் ஒத்துப்போகின்றது.

இவற்றையும் பார்க்கவும்
----------------------

* சுற்றுப்பாதையின் வட்டவிலகல்
* சுற்றுப்பாதையின் நிலைத் திசையன்